અમે ત્યાંથી લગભગ અઢી ત્રણ વાગ્યે નીકળ્યા. જસાધાર લક્ષ્મણભાઇના એક સબંધીના ઘરે થોડીક વાર આરામ કર્યો. ગરમી અસહ્ય થઇ રહી હતી અને પવન ન હોવાને લીધે બફારો થતો હતો. એ લોકોની વાતો પૂરી જ ન થતી હતી. હું ઝોકે ચઢ્યો અને થોડીક વાર થઇ કે ચા આવી. ચા પીને અમે તુલસીશ્યામ જવા નીકળ્યા. જંગલખાતાની ચેકપોસ્ટ પર જરૂરી માહિતિ આપી અમે આગળ વધ્યા. તુલસીશ્યામ વિશેની વિગતો અન્ય લેખમાં આપી હોવાથી અહીં એનું પુનરાવર્તન નથી કરતો.